Qualqunas d'as especies creixen agrupadas en fendo una ringlera, por el que en bells puntos d'a cheografía aragonesa reciben o nombre de «setas de ringlera», anque as denominacions predominaderas en a metat oriental de l'Alto Aragón son d'o tipo de «moixardina» y «muixardina» sobre tot en localidatz de Sobrarbe y de Ribagorza. Se decumenta tamién a forma «muchardina» en Pandicosa en a val de Tena en l'Alto Galligo, y en A Mula, en A Fueva en Sobrarbe.